《初五日暮雨后雪霁承宣草制有作呈同行诸公》
明代·李时勉

雨残飞雪浩漫漫，积素连山正好看。冷透绵衣添更薄，暗飘油幄湿难乾。

云开帐殿笙歌静，月落营门剑戟寒。天上传宣催草制，华灯归送到更阑。

作者简介：（1374—1450）明吉安府安福人，名懋，以字行，号古廉。永乐二年进士。预修《太祖实录》，书成，升翰林侍读。永乐十九年，曾上书反对都北京。洪熙元年，以言事系狱。宣德初复官。官至国子祭酒。卒谥忠文。有《古廉集》。